CELEX: 32016D2366
Language: hr
Date: 2016-12-19 00:00:00
Title: Provedbena odluka Komisije (EU, Euratom) 2016/2366 оd 19. prosinca 2016. o uspostavi modela za izvatke iz računa za prava na vlastita sredstva i obrasca za izvješća o nenaplativim iznosima koji odgovaraju pravima na vlastita sredstva u skladu s Uredbom Vijeća (EU, Euratom) br. 609/2014

22.12.2016   
            
            
               HR
            
            
               Službeni list Europske unije
            
            
               L 350/30
            
         PROVEDBENA ODLUKA KOMISIJE (EU, Euratom) 2016/2366
   оd 19. prosinca 2016.
   o uspostavi modela za izvatke iz računa za prava na vlastita sredstva i obrasca za izvješća o nenaplativim iznosima koji odgovaraju pravima na vlastita sredstva u skladu s Uredbom Vijeća (EU, Euratom) br. 609/2014
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Uredbu Vijeća (EU, Euratom) br. 609/2014 od 26. svibnja 2014. o metodama i postupku za stavljanje na raspolaganje tradicionalnih vlastitih sredstava i vlastitih sredstava koja se temelje na PDV-u i BND-u te o mjerama za zadovoljavanje potreba za gotovinom (1), a posebno njezin članak 6. stavak 4. i članak 13. stavak 3.,
   nakon savjetovanja sa Savjetodavnim odborom za vlastita sredstva,
   budući da:
   
               (1)
            
            
               Odluka Komisije 97/245/EZ, Euratom (2) utvrđuje postupke za prosljeđivanje informacija država članica Komisiji u okviru sustava vlastitih sredstava.
            
         
               (2)
            
            
               Odluka 97/245/EZ, Euratom ima jednu pravnu osnovu, Uredbu Vijeća (EZ, Euratom) br. 1150/2000 (3). Nakon stupanja na snagu Odluke Vijeća 2014/335/EU, Euratom (4) prosljeđivanje informacija država članica Komisiji uređeno je dvjema uredbama Vijeća: Uredbom (EU, Euratom) br. 608/2014 (5) i Uredbom (EU, Euratom) br. 609/2014. Stoga je primjereno donijeti zasebnu Provedbenu odluku Komisije za svaku od tih uredaba. Odredbe o obrascima i modelu izvještavanja o prijevari i nepravilnostima koje utječu na prava na tradicionalna vlastita sredstva i o nadzoru vezanom uz tradicionalna vlastita sredstava iz Odluke 97/245/EZ, Euratom uvrštene su u Provedbenu odluku Komisije (EU, Euratom) 2016/2365 (6). Odredbe o modelima za izvatke iz računa za prava na vlastita sredstva te obrazac za izvješća o nenaplativim iznosima koji odgovaraju pravu na vlastita sredstva iz Odluke 97/245/EZ, Euratom trebalo bi uključiti u ovu Odluku.
            
         
               (3)
            
            
               Modele treba definirati za mjesečne prijenose izvadaka iz računa „A” i „B” kako bi se moglo izvještavati na strukturiran način.
            
         
               (4)
            
            
               Obrasci za izvatke iz računa za prava na vlastita sredstva trebali bi odražavati prilagodbe stope troškova naplate koje će države članice zadržati pri prikupljanju tradicionalnih vlastitih sredstava iz Odluke 2014/335/EU, Euratom.
            
         
               (5)
            
            
               Odlukom 97/245/EZ, Euratom od država članica zahtijeva se da Komisiji dostave podatke o službama i agencijama zaduženima za izvještavanje. Potrebno je osigurati da države članice također obavijeste Komisiju o bilo kakvim promjenama u tim informacijama.
            
         
               (6)
            
            
               Zbog jasnoće i pravne sigurnosti Odluku 97/245/EZ, Euratom trebalo bi staviti izvan snage.
            
         
               (7)
            
            
               Kako bi države članice što prije mogle početi koristiti izmijenjene obrasce, posebno u pogledu izmijenjene stope zadržavanja, ova bi Odluka trebala stupiti na snagu i primjenjivati se od dana objave.
            
         
               (8)
            
            
               Radi dosljednosti ovu Odluku i Provedbenu odluku (EU, Euratom) 2016/2365 trebalo bi primjenjivati od istog datuma,
            
         DONIJELA JE OVU ODLUKU:
   Članak 1.
   Države članice upotrebljavaju modele iz priloga I., II., III. i IV. ovoj Odluci za sastavljanje izvadaka iz računa za prava na vlastita sredstva iz članka 6. stavka 4. Uredbe (EU, Euratom) br. 609/2014.
   Članak 2.
   Države članice upotrebljavaju obrazac utvrđen u Prilogu V. ovoj Odluci za sastavljanje izvješća o nenaplativim iznosima koji odgovaraju pravima na vlastita sredstva iz članka 13. stavka 3. Uredbe (EU, Euratom) br. 609/2014. One ta izvješća prosljeđuju putem elektroničkog upravnog i informacijskog sustava.
   Članak 3.
   Države članice obavješćuju Komisiju o službama ili agencijama zaduženima za izradu i slanje izvadaka iz članka 1. i izvješća iz članka 2. Države članice također obavješćuju Komisiju o svim promjenama podataka o tim službama ili agencijama.
   Članak 4.
   Odluka 97/245/EZ, Euratom stavlja se izvan snage.
   Članak 5.
   Ova Uredba stupa na snagu na dan objave u Službenom listu Europske unije.
   
      Sastavljeno u Bruxellesu 19. prosinca 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 168, 7.6.2014., str. 39.
   
   
      (2)  Odluka Komisije 97/245/EZ, Euratom od 20. ožujka 1997. o utvrđivanju postupaka za prosljeđivanje informacija država članica Komisiji u okviru sustava vlastitih sredstava Zajednica (SL L 97, 12.4.1997., str. 12.).
   
      (3)  Uredba Vijeća (EZ, Euratom) br. 1150/2000 od 22. svibnja 2000. o provedbi Odluke 2007/436/EZ, Euratom o sustavu vlastitih sredstava Zajednica (SL L 130, 31.5.2000., str. 1.).
   
      (4)  Odluka Vijeća 2014/335/EU, Euratom od 26. svibnja 2014. o sustavu vlastitih sredstava Europske unije (SL L 168, 7.6.2014., str. 105.).
   
      (5)  Uredba Vijeća (EU, Euratom) br. 608/2014 od 26. svibnja 2014. o utvrđivanju provedbenih mjera za sustav vlastitih sredstava Europske unije (SL L 168, 7.6.2014., str. 29.).
   
      (6)  Provedbena odluka Komisije (EU, Euratom) 2016/2365 оd 19. prosinca 2016. o utvrđivanju obrazaca za izvješćivanje o prijevarama i nepravilnostima koje utječu na prava na tradicionalna vlastita sredstva i o inspekcijama koje se odnose na tradicionalna vlastita sredstva u skladu s Uredbom Vijeća (EU, Euratom) br. 608/2014 (vidjeti str. 24. ovog Službenog lista).
   
      PRILOG I.
      
   
      PRILOG II.
      
   
      PRILOG III.
      
   
      PRILOG IV.
      
   
      PRILOG V.